PORT เคาะเลื่อนประชุมผถห.-อนุมัติปันผล 0.07 บ./หุ้น 29 เม.ย.63
PORT เคาะเลื่อนประชุมผถห.-อนุมัติปันผล 0.07 บ./หุ้น 29 เม.ย.63
8 เม.ย. 2563

บริษัท สหไทย เทอร์มินอล จำกัด (มหาชน) หรือ PORT เปิดเผยว่า บริษัทห่วงใยในความปลอดภัยของผู้ถือหุ้น หวั่นได้รับผลกระทบจากการแพร่ระบาดของไวรัส COVID-19 ประกาศเลื่อนวันประชุมสามัญผู้ถือหุ้นปี 2563 (AGM) จากเดิมวันที่ 22 เมษายน 2563 รวมทั้งให้ยกเลิกวันกำหนดรายชื่อผู้ถือหุ้นที่มีสิทธิเข้าร่วมประชุมผู้ถือหุ้นสามัญประจำปี (Record Date) จากเดิมวันที่ 12 มีนาคม 2563 ออกไปอย่างไม่มีกำหนด
ทั้งนี้ คณะกรรมการบริษัทฯ จะดำเนินการจ่ายเงินปันผลระหว่างกาลจากกำไรสุทธิของบริษัทฯสำหรับปี 2562 ในอัตรา 0.07 บาท ต่อหุ้น โดยกำหนดวันกำหนดรายชื่อผู้ถือหุ้นที่มีสิทธิรับปันผล (Record date) ในวันที่ 16 เมษายน 2563 จ่ายปันผลในวันที่ 29 เมษายน 2563 และจะพิจารณากำหนดวาระการประชุมและวันประชุมสามัญผู้ถือหุ้น รวมทั้งวันกำหนดสิทธิของผู้ถือหุ้น  ที่มีสิทธิเข้าร่วมประชุมขึ้นใหม่เมื่อ สถานการณ์คลี่คลายและมีความเหมาะสมต่อไป